**Vis - cosmică împreunare**

*Mara Emerraldi*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

M-am logodit cu Infinitul,

Boțul de tin-ajunge stea;

Îl rog pe Dânsul să îmi dea,

Un vis, colțul de Rai - Cuvântul.

Magia lui să îmi deschidă

O lume cu trăiri celeste,

Unde nimic e fără veste,

Eu să fiu zână, ori silfidă.

Să îmi deschid-a Lui magie,

Un Cosmos fără de mistere,

Unde nimic, în veci nu piere ...

Sunet, culori, splendori - o feerie.

................................................

O, cosmică împreunare!

O, vis ce-ades mă urmărești,

Mă prinzi în lumi ce le zideşti ...

În vers adorm, ca o chemare.

................................................

În lumea asta mi-aș lăsa bocancii -

Murdari de glodu-ntunecat,

Să intru fără de păcat ...

- Sunt negri și cârpiți - săracii.

Pe pat de vers să mă las moale,

Să înfloresc din sărăcie,

O flacără de mac ce-nvie,

Se unduie-n lumin-agale.

În vis m-afund, mă las, plutesc ...

E-un dor nebun de început,

Să fac ce-n timp nu am putut,

Și n-am 'drăznit nici să gândesc ...

Un colț de Rai, cuvântul, altul, visul,

În intervalul timpului cu paranteze,

Din lumea prinsă-n teze și-antiteze,

Eu fug să mângâi necuprinsul.

...............................................

O, cosmică împreunare!

O, vis ce-ades mă urmărești,

Mă prinzi în lumi ce le zideşti ...

În vers adorm, ca o chemare.

Mara Emerraldi

11 august 2020